SK    SK 
 
 
 EURÓPSKA  
KOMISIA   
V Bruseli 20. 5. 2015  
COM(2015) 212 final  
2015/0108 (NLE)  
  
Návrh  
NARIADENIE RADY,  
ktorým sa mení nariadenie (EÚ) č.  2015/104, pokiaľ ide o  určité rybolovné možnosti   
SK 2   SK DÔVODOVÁ SPRÁVA  
1. KONTEXT  NÁVRHU  
Nariadením Rady (EÚ) č.  2015/104 sa na rok 2015 stanovili rybolovné možnosti pre určité 
populácie rýb a  skupiny populácií rýb uplatniteľné vo vodách Únie a  v prípade plavidiel Únie 
aj v určitých vodách nepatriacich Únii. Tieto rybolovné možnosti sa počas o bdobia svojej 
platnosti obvykle niekoľkokrát menia.  
2. VÝSLEDKY  KONZULTÁCIÍ  SO ZAINTERESOVANÝMI  STRANAMI  
A POSÚDENÍ  VPLYVU  
Zavedenie obmedzení výlovu pre určité typy rybárskeho výstroja a používanie uzavretej 
oblasti sú predmetom rozsiahlych diskusií s čl enskými štátmi. Členské štáty boli požiadané, 
aby určili  konkrétne oblasti lovu morony striebristej a spôsob, akým by mohli znížiť výlov 
morony striebristej a úmrtnosť vo svojich príslušných rybolovoch.  
Francúzsko a Spojené kráľovstvo v reakcii uviedli m nožstvo obmedzení výlovu a ich účinky 
na rôzne metiery vykonávajúce aktívny rybolov morony striebristej.  
3. PRÁVNE  PRVKY  NÁVRHU  
Cieľom navrhovaných zmien je zmeniť nariadenie (EÚ) č. 104/2015 spôsobom uvedeným 
ďalej v texte.  
Medzinárodná rada pre výskum mo ra (ICES) vydala v júni 2014 vedecké odporúčania 
týkajúce sa tejto populácie rýb, ktorej objem od roku 2012 prudko klesá. Vedecký, technický 
a hospodársky výbor pre rybárstvo (STECF) sa navyše domnieva, že platné vnútroštátne 
opatrenia na ochranu morony st riebristej sa vo všeobecnosti preukázali ako neúčinné. Morona 
striebristá je druh, ktorý  neskoro dospieva a pomaly rastie. Súčasná rybolovná úmrtnosť v 
populácii morony striebristej takmer štvornásobne prevyšuje úroveň, pri ktorej by bol 
zaručený maximálny  udržateľný výnos. Populácia morony striebristej v Keltskom mori, 
Lamanšskom prielive, Írskom mori a južnej časti Severného mora (divízie ICES IVb, IVc a 
VIIa, VIId – VIIh) je naďalej v kritickom stave; je potrebné znížiť výlov tejto populácie, 
pokiaľ je t o možné, a podporiť každé jej doplnenie.  
Na zavedenie naliehavej ochrany neresiacich sa húfov boli už v januári 2015 prijaté núdzové 
opatrenia na základe článku  12 nariadenia Európskeho parlamentu a Rady (EÚ) č.  1380/2013 
o spoločnej rybárskej politike. Tý mto nariadením sa stanovuje dočasná ochrana; Komisia 
jasne uviedla, že núdzové opatrenia sú prvou z troch častí riadiacich opatrení potrebných v 
roku 2015 a že pracuje s členskými štátmi na ich ďalšom rozvíjaní. Prvá zmena nariadenia 
(EÚ) č.  104/2015, ktor ým sa stanovujú rybolovné možnosti, už bola prijatá s cieľom zaviesť 
obmedzenia výlovu pre rekreačných rybárov loviacich na udicu, čo predstavuje druhú časť 
riadiacich opatrení zameraných na moronu striebristú.  
Tento návrh predstavuje tretiu časť opatrení , o ktorých sa rokovalo s členskými štátmi s 
rybolovnými záujmami o túto populáciu. Ide o zavedenie mesačných obmedzení výlovu pre 
konkrétne metiery a zákaz podporujúci zachovanie opatrení, ktoré už prijalo Írsko, keďže 
podľa írskych vnútroštátnych zákonov  írske plavidlá nesmú komerčne využívať moronu 
striebristú. Zavedenie porovnateľného zákazu a jeho rozšírenie na všetky plavidlá EÚ 
vykonávajúce rybolov v danej oblasti by bolo pre uvedenú populáciu prospešné; zabránilo by 
sa tak vytvoreniu ďalšieho cielen ého rybolovu a odsunutiu do tejto oblasti. Preto sa navrhuje 
zaviesť zákaz v divíziách ICES VIIa – VIIc, VIIg, VIIj – VIIk  s určitým povolením na 
rybolov v pobrežných vodách Spojeného kráľovstva, aby sa  vyhovelo menším flotilám. 
SK 3   SK Objem rybolovu by sa mal t akisto znížiť v divíziách ICES IVb, IVc a VIId, VIIe, VIIf a VIIh 
uložením obmedzenia na mesačný výlov.  
Morona striebristá sa loví v rámci viacerých náhodných a cielených rybolov. Predpokladá sa, 
že obmedzenie výlovu bude mať v prvom rade vplyv na oblasti s cieleným rybolovom 
morony striebristej, čo umožní rybárom prispôsobiť svoju rybársku činnosť tak, aby sa znížil 
jej výlov. Obmedzenia výlovu boli zvolené s  cieľom umožniť vylodenie náhodných úlovkov.  
SK 4   SK 2015/0108 (NLE)  
Návrh  
NARIADENIE RADY,  
ktorým sa mení nariadenie (EÚ) č.  2015/104, pokiaľ ide o  určité rybolovné možnosti  
RADA EURÓPSKEJ ÚNIE,  
so zreteľom na Zmluvu o fungovaní Európskej únie, a najmä na jej článok 43 ods. 3,  
so zreteľom na návrh Európskej komisie,  
keďže:  
(1) Medzinárodná rada pre výskum mora (ICES) vydala v júni 2014 vedecké odporúčania 
týkajúce sa populácie morony striebristej v severovýchodnom Atlantiku a potvrdila, že 
táto populácia od rok u 2012 prudko klesá. Vedecký, technický a  hospodársky výbor 
pre rybárstvo (STECF) navyše zhodnotil zavedené vnútroštátne opatrenia na ochranu 
morony striebristej a  usúdil, že sú vo všeobecnosti neúčinné. Morona striebristá je 
druh, ktorý  neskoro dospieva a  pomaly rastie. Súčasná rybolovná úmrtnosť morony 
striebristej v severovýchodnom Atlantiku takmer štvornásobne prevyšuje úroveň, pri 
ktorej by bol zaručený maximálny udržateľný výnos.  
(2) Vykonávacím nariadením (EÚ) č.  2015/1111 prijala Komisia na základe  článku  12 
nariadenia Európskeho parlamentu a Rady (EÚ) č.  1380/20132 núdzové opatrenia na 
zníženie rybolovnej úmrtnosti spôsobenej pelagickými plavidlami loviacimi neresiace 
sa húfy morony striebristej.  
(3) Nariadenie Rady (EÚ) č.  2015/1043 bolo zmenené nariadením Rady (EÚ) č.  2015/5234 
s cieľom znížiť vplyv rekreačného rybárstva na rybolovnú úmrtnosť.  
(4) Je potrebné ďalšie zníženie výlovu, a preto by sa objem úlovkov cieleného rybolovu 
mal znížiť uložením obmedzenia na mesačný výlov v diví ziách ICES IVb a IVc, ako 
aj VIId, VIIe, VIIf a VIIh. Obmedzenia mesačného výlovu by sa mali uplatňovať aj v 
pobrežných vodách Spojeného kráľovstva v divíziách ICES VIIa, VIIg. Toto opatrenie 
by malo umožniť rybárom prispôsobiť svoju rybársku činnosť tak, aby sa vyhýbali 
lovu morony striebristej a aby mali zároveň možnosť zachovať úroveň náhodných 
vedľajších úlovkov.  
                                                 
1 Vykonávacie nariadenie Komisie (EÚ) 2015/111 z  26. januára 2015, ktorým sa stanovujú opatrenia na 
zmiernenie vážneho ohrozenia ochrany populácie morony striebristej ( Dicentrarchus labrax ) v 
Keltskom mori, Lamanšskom prielive, Írskom mori a južnej časti Severného mora (Ú.  v. EÚ L 20, 
27.1.2015, s.  31). 
2 Nariadenie Európskeho parlamentu a Rady (EÚ) č.  1380/2013 z 11. decembra 2013 o spoločnej 
rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú 
nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 
354, 28.12.2013, s. 22).  
3 Nariadenie Rady (EÚ) 2015/104 z 19. januára 2015, ktorým sa na rok 2015 stanovujú rybolovné 
možnosti pre určité populácie rýb a skupiny populácií rýb uplatniteľné vo vodách Únie a v prípade 
plavidiel Únie aj v určitých vodách nepatriacich Únii, ktorým sa mení  nariadenie (EÚ) č. 43/2014 a 
ktorým sa zrušuje nariadenie (EÚ) č. 779/2014 (Ú. v. EÚ L 22, 28.1.2015, s. 1).  
4 Nariadenie Rady (EÚ) č. 2015/523 z 25. marca 2015, ktorým sa menia nariadenia (EÚ) č. 43/2014 a 
(EÚ) 2015/104, pokiaľ ide o určité rybolovné mož nosti (Ú. v. EÚ L 84, 28.3.2015, s. 1).  
SK 5   SK (5) Ochranné opatrenia, ktoré prijalo Írsko, by sa mali zachovať a rozšíriť na všetky 
plavidlá Únie vykonávajúce rybolov v divíziách ICES VIIb , VIIc, VIIj a VIIk. Tieto 
opatrenia by sa mali uplatňovať aj v divíziách ICES VIIa a VIIg, s výnimkou vôd do 
12 námorných míľ od základnej línie územia Spojeného kráľovstva.   
(6) Výlov morony striebristej by sa mal každý mesiac monitorovať pomocou údajov od 
členských štátov.  
(7) Nariadenie (EÚ) č.  2015/104 by sa preto malo zodpovedajúcim spôsobom zmeniť.  
(8) Z dôvodu naliehavosti by toto nariadenie malo nadobudnúť účinnosť dňom 
nasledujúcim po jeho uverejnení.  
PRIJALA TOTO NARIADENIE:  
Článok 1  
 
V nariadení  (EÚ) č. 2015/104 sa vkladá tento článok 9a:  
„Článok 9a  
 
Opatrenia týkajúce sa morony striebristej  
1. Plavidlám Únie sa zakazuje loviť, ponechávať na palube, premiestňovať, 
prekladať alebo vyloďovať moronu striebristú v množstvách, ktoré prekračujú 
limity  stanovené v odseku 2, v týchto oblastiach:  
a) divízie ICES IVb, IVc, VIId, VIIe VIIf a VIIh;   
b) vody do 12 námorných míľ od základnej línie územia Spojeného 
kráľovstva v divíziách ICES VIIa a VIIg.  
2. Na účely odseku 1 platia tieto obmedzenia výlovu:  
Typ výstroja  Maximálny povolený výlov morony 
striebristej na plavidlo za kalendárny 
mesiac (v kg)  
OTM alebo PTM, pelagické vlečné siete  1 500  
OTB, všetky typy vlečných sietí na lov 
pri dne vrátane dánskych/škótskych 
záťahových sietí siete  1 500  
Všetky GN, všetky unášané siete a pevné 
siete (viacstenné žiabrovky)  1 000  
Všetky LL, všetky rybolovy loviace 
pomocou lovných šnúr alebo udíc  1 000  
Vakové siete  3 000  
3. Pri plavidlách Únie, ktoré počas jedného kalendárneho mesiaca používajú viac 
ako j eden výstroj, sa na každý typ výstroja vzťahuje najnižšie obmedzenie 
výlovu stanovené v odseku 2.  
SK 6   SK 4. Obmedzenia výlovu stanovené v odseku 2 sa nesmú prenášať z jedného 
mesiaca do druhého ani medzi plavidlami.  
5. Plavidlám Únie sa zakazuje ponechávať na palube, premiestňovať, prekladať 
alebo vyloďovať moronu striebristú ulovenú v divíziách ICES VIIb, VIIc, VIIj 
a VIIk, ako aj vo vodách divízií ICES VIIa a VIIg, ktoré sú mimo 12 
námorných míľ od základnej línie územia Spojeného kráľovstva.  
6. Najneskôr do 14 dní po skončení každého mesiaca členské štáty podávajú 
Komisii správy o úlovkoch morony striebristej na plavidlo s uvedením 
použitého typu výstroja.  
Článok 2  
Toto nariadenie nadobúda účinnosť dňom nasledujúcim po jeho uverejnení v Úradnom 
vestníku Európskej únie . 
Toto nariadenie je záväzné v celom rozsahu a priamo uplatniteľné vo všetkých členských 
štátoch.  
V Bruseli  
 Za Radu  
 predseda